
ความรู้ทั่วไป
น้ำ เป็นปัจจัยที่สำคัญในการดำรงชีวิตมนุษย์ นอกเหนือจากการอุปโภคบริโภคในชีวิตประจำวันแล้ว น้ำยังมีบทบาทสูงในการรังสรรค์อารยธรรมความมั่นคงและมั่งคั่งของสังคม มนุษย์ชาติได้ประโยชน์ มหาศาลจากทรัพยากรน้ำมาโดยตลอด แต่ในปัจจุบันปัญหาการขาดแคลนน้ำ และการเกิดมลพิษทางน้ำ ยิ่งทวีความรุนแรงขึ้นทุกขณะ เนื่องจากผู้ใช้น้ำส่วนใหญ่ขาดความรับรู้และจิตสำนึกรับผิดชอบต่อปัญหาที่เกิดขึ้นในอนาคตอันใกล้สถานการณ์ของทรัพยากรน้ำอาจเกิดปัญหาใหญ่ถึงขั้นวิกฤติ โดยเฉพาะในด้าน การขาดแคลนน้ำทั้งนี้เนื่องจาก
 แนวโน้มที่จะเกิดภัยแล้งมากขึ้น
 น้ำในแหล่งน้ำต่าง ๆ มีคุณภาพลดลง
 การใช้น้ำฟุ่มเฟือยในกิจการต่าง ๆ อันได้แก่ เกษตรกรรม อุตสาหกรรม พาณิชยกรรม การใช้น้ำในครัวเรือน และธุรกิจ บริการต่าง ๆ
น้ำเสียและแหล่งกำเนิดน้ำเสีย
น้ำเสีย ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.2535 หมายถึง ของเสียที่อยู่ในสภาพของเหลวรวมทั้งมลสารที่ปะปนและปนเปื้อนอยู่ในของเหลวนั้น
แหล่งกำเนิดมลพิษที่ส่งผลกระทบต่อคุณภาพน้ำในแหล่งน้ำแบ่งออกเป็น 2 ประเภทใหญ่ ๆ ได้แก่ แหล่งที่มีจุดกำเนิดแน่นอน (Point Source) ได้แก่ แหล่งชุมชน โรงงานอุตสาหกรรม เป็นต้น และแหล่ง ที่มีจุดกำเนิดไม่แน่นอน (Non-Point Source) ได้แก่ การเกษตร เป็นต้น
น้ำเสียจากชุมชน ได้แก่ น้ำเสียที่เกิดจากกิจกรรมต่าง ๆ ของประชาชนที่อาศัยอยู่ในชุมชน น้ำเสียนี้ มีสกปรกในรูปของสารอินทรีย์สูง
น้ำเสียจากอุตสาหกรรม ได้แก่ น้ำเสียที่เกิดจากกระบวนการอุตสาหกรรม ตั้งแต่ขั้นตอนการล้างวัตถุดิบ กระบวนการผลิตจนถึงการทำความสะอาดโรงงาน รวมทั้งน้ำเสียที่ยังไม่ได้รับการบำบัดหรือน้ำเสียที่ผ่านการบำบัดแล้ว แต่ยังไม่เป็นไปตามมาตรฐานน้ำทิ้งอุตสาหกรรม องค์ประกอบของน้ำทิ้งจากโรงงานอุตสาหกรรมจะแตกต่างกัน ขึ้นอยู่กับอัตราการไหลของน้ำทิ้งประเภทและขนาดของโรงงาน
น้ำเสียจากเกษตรกรรม ได้แก่น้ำเสียที่เกิดจากกิจกรรมทางการเพาะปลูก การเลี้ยงสัตว์ น้ำเสียจากการเพาะปลูกจะมีไนโตรเจน ฟอสฟอรัส โปแตสเซียม และสารพิษต่าง ๆ ในปริมาณสูง ส่วนน้ำเสียจากการเลี้ยงสัตว์ จะพบสิ่งสกปรกในรูปของสารอินทรีย์เป็นส่วนมาก
ผลกระทบของน้ำเสีย
 มีสีและกลิ่นที่น่ารังเกียจ ไม่สามารถใช้อุปโภคและบริโภคได้
 เป็นอันตรายต่อสิ่งมีชีวิตทั้งในน้ำ ;และในบริเวณใกล้เคียงทำให้เสียความสมดุลทางธรรมชาติ เกิดผลกระทบต่อระบบนิเวศและสิ่งแวดล้อม
 เป็นอันตรายต่อสุขภาพอนามัยของประชาชน เพราะเป็นแหล่งเพาะพันธุ์ของเชื้อโรค และเป็นพาหนะนำโรคต่าง ๆ สู่มนุษย์ สัตว์ และพืช
 ทำลายทัศนียภาพ โดยเฉพาะแหล่งน้ำที่ใช้ในการคมนาคมและแหล่งท่องเที่ยว
 เป็นปัญหาต่อกระบวนการผลิตน้ำประปา ทำให้สิ้นเปลืองค่าใช้จ่ายในการปรับปรุงคุณภาพน้ำเพิ่มมากขึ้น


หลักการป้องกันมลพิษทางน้ำ
เราสามารถมีส่วนร่วมในการรักษาสภาพที่ดีของแหล่งน้ำได้โดย
 ไม่ทิ้งของเสียลงสู่แหล่งน้ำ และทางระบายน้ำสาธารณะ
 บำบัดน้ำเสียขั้นต้น ก่อนระบายลงแหล่งน้ำหรือท่อระบายน้ำ
 ช่วยกันลดปริมาณการใช้น้ำ และลดปริมาณขยะในบ้านเรือน
 ลดหรือหลีกเลี่ยงการใช้สารเคมี ปุ๋ย สารกำจัดศัตรูพืชในกิจกรรมทางเกษตร หรือสารเคมีที่ใช้ในบ้านเรือน
 ควรนำน้ำเสียกลับมาใช้ประโยชน์
  สำรวจเพื่อลดปริมาณน้ำเสีย ของแต่ละขั้นตอนการผลิตในโรงงานอุตสาหกรรม
 สร้างจิตสำนึกของประชาชนในตระหนักถึงความสำคัญของการรักษาคุณภาพแหล่งน้ำและประหยัดการใช้น้ำ เท่าที่จำเป็น
ใช้น้ำอย่างรู้คุณค่าลดปัญหามลพิษ
แนวทางปฏิบัติในการประหยัดและใช้น้ำอย่างรู้ค่า จำแนกตามประเภทของกิจกรรมต่าง ๆ ดังนี้
บ้านเรือนที่อยู่อาศัย
 เวลาแปรงฟัน โกนหนวด ควรใช้ภาชนะรองน้ำทุกครั้งไม่เปิดน้ำจากก๊อกโดยตรง
 เวลาอาบน้ำ ควรปิดก๊อกทุกครั้งขณะถูสบู่หรือสระผม
 เวลาซักผ้า หรือล้างจาน ควรใช้ภาชนะรองรับน้ำทุกครั้งไม่เปิดน้ำทิ้งไว้จนล้นภาชนะ
 ปิดก๊อกให้สนิมทุกครั้งเมื่อเลิกใช้น้ำ
 หมั่นตรวจตราท่อน้ำในบ้านเป็นประจำเพื่อป้องกันการรั่วซึม
 น้ำที่ใช้งานประเภทหนึ่งแล้ว;สามารถนำไปใช้งานประเภทอื่นอีกได้ เช่น น้ำสุดท้ายจากการซักผ้าหรือล้างจาน นำมาใช้ถูพื้นหรือรดน้ำต้นไม่ได้
 เลือกใช้สุขภัณฑ์ที่ช่วยประหยัดน้ำ เช่น ก๊อกน้ำชนิดที่เติมฟองอากาศ โถชักโครกรุ่นใหม่ที่ใช้น้ำเพียงครั้งละ 5-6 ลิตร
เกษตรกรรม
 รดน้ำแบบน้ำหยดแทนวิธีการรดตามปกติสำหรับพืชสวน
 รดน้ำตอนเช้าตรู่และตอนเย็นเพื่อป้องกันน้ำระเหยโดยไม่จำเป็น
 ปลูกพืชแบบผสมผสานแทนการปลูกพืชแบบเดียว
 ไร่ปศุสัตว์ควรมีการบำบัดน้ำเสียและกำจัดชองเสีย
 ไร่พืชน้ำ เช่น ผักตบชวา ผักบุ้ง ผักกะเฉด ช่วยดูดซับ สารอินทรีย์ ในบ่อน้ำเสีย
อุตสาหกรรม
 นำน้ำที่ผ่านการบำบัดแล้วมาหมุนเวียนใช้ใหม่
 บำรุงรักษาเครื่องจักรให้อยู่ในสภาพดี เพื่อป้องกันการรั่วไหลของน้ำในกระบวนการผลิต
 น้ำเสียจากโรงงานที่ปราศจากโลหะหนักและสารพิษ สามารถนำไปใช้ได้โดยตรงกับการเกษตรเช่น
น้ำกากส่าจากโรงงานสุรา นำไปใช้เลี้ยงนาข้าวได้




สถานการณ์ข้อมูลสภาพปัญหาแหล่งในในพื้นที่เทศบาลตำบลปริก
แหล่งกำเนิดมลพิษทางน้ำในพื้นที่เทศบาลตำบลปริก
ด้วยเทศบาลตำบลปริกไม่มีแหล่งกำเนิดมลพิษทางน้ำที่มาจากโรงงานอุตสาหกรรม (เพราะไม่มีโรงงานในพื้นที่) แต่มีโรงงานรายรอบที่อยู่นอกพื้นที่ อย่างไรก็ตามเทศบาลตำบลปริกได้ร่วมมือกับเครือข่ายในพื้นที่ใกล้เคียงที่เฝ้าระวังที่ดำเนินกิจกรรมเฝ้าระวังคุณภาพน้ำเสีย ซึ่งมีเครือข่าย ต้นน้ำ กลางน้ำและปลายน้ำ
แหล่งน้ำในพื้นที่เทศบาลตำบลปริก
“คลองปริก” เป็นคลองสายเล็ก ๆ ของอำเภอสะเดา เป็นคลองสายหลักของเทศบาลตำบลปริกเปรียบเสมือนเส้นเลือดใหญ่ที่หล่อเลี้ยงชีวิตของสมาชิกในชุมชนเทศบาลตำบลปริก เป็นคลองสาขาของคลอง อู่ตะเภามีความยาวประมาณ  20  กิโลเมตร  เกิดจากการไหลรวมกันของธารน้ำสายเล็ก ๆ หลาย ๆ สาย จากตำบลสำนักแต้ว ไหลผ่านเทศบาลตำบลปริกและไหลลงสู่คลองอู่ตะเภา 
“คลองอู่ตะเภา”ซึ่งเป็นบริเวณกลางน้ำของคลองอู่ตะเภา เทศบาลตำบลปริกได้นำน้ำในคลองอู่ตะเภามาผลิตระบบประปาเพื่อใช้ในการอุปโภค บริโภคของประชาชนในพื้นที่
สถานการณ์น้ำเสียในปัจจุบัน
	เนื่องด้วยเทศบาลตำบลปริกไม่มีโรงงานในพื้นที่และประกอบกับครัวเรือนที่อยู่ใกล้แหล่งน้ำโดยเฉพาะคลองปริก ได้รับการอบรมเรื่องการบำบัดน้ำเสียเบื้องต้นก่อนระบายทิ้งลงสู่แหล่งน้ำ จึงทำให้คลองปริก ไม่มีปัญหาเรื่องน้ำเสีย 
	ส่วนคลองอู่ตะเภา ด้วยมีเครือข่ายอาสามสมัครพิทักษ์ทรัพยากรธรรมชาติและสิ่งแวดล้อม ที่คอยเฝ้าระวังคุณภาพแหล่งน้ำตั้งแต่ “ต้นน้ำ-กลางน้ำ-ปลายน้ำ” หากมีอะไรผิดปกติจะมีการายงานให้ได้รับทราบ และแก้ปัญหาได้ทันท่วงที
การดำเนินการเฝ้าระวังคุณภาพแหล่งน้ำในพื้นที่
	เทศบาลตำบลปริกมีการจัดตั้งคณะกรรมการเครือข่ายอาสาสมัครพิทักษ์ทรัพยากรธรรมชาติและสิ่งแวดล้อม ระดับเทศบาล เพื่อส่งเสริมและสนับสนุนให้ประชาชนมีส่วนร่วมในการสงวน บำรุงรักษา และส่งเสริมบำรุงรักษาและคุ้มครองคุณภาพสิ่งแวดล้อม ตามหลักการพัฒนาที่ยั่งยืน ตลอดจนควบคุมและกำจัดภาวะมลพิษที่มีผลต่อสุขภาพอนามัย สวัสดิภาพและคุณภาพชีวิตของประชาชน ดำเนินการติตามการตรวจวัดคุณภาพน้ำเบื้องต้น เช่น การตรวจวัดหาค่า DO, ค่า ph, ความขุ่น และรายงานให้แก่ชุมชนทราบผ่านระบบสื่อสารเทศบาลตำบลปริก เช่น บอร์ดประชาสัมพันธ์ เป็นต้น และส่งเสริมสนับสนุนให้ทำน้ำหมักชีวภาพใช้ในครัวเรือนและนำน้ำหมักชีวภาพมาเทลงคลองในฤดูแล้ง  
นอกจากนี้เพื่อเป็นการส่งเสริมการมีส่วนร่วมของเยาวชนในพื้นที่ ทางกองสาธารณสุขและสิ่งแวดล้อมได้จัดทำโครงการอบรมอาสาสมัครพิทักษ์ทรัพยากรธรรมชาติและสิ่งแวดล้อมอย่างต่อเนื่องทุกๆปี เพื่อส่งเสริมสนับสนุนให้เยาวชนในพื้นที่และในโรงเรียนในเขตพื้นที่สามารถดำเนินกิจกรรมเฝ้าระวังรักษาคุณภาพสิ่งแวดล้อมในชุมชนให้อยู่อย่างยั่งยืน
และที่สำคัญทางเทศบาลตำบลปริกได้รับการแต่งตั้งให้เป็นคณะกรรมการโรงงานธรรมมาภิบาล ซึ่งคณะกรรมการประกอบด้วยตัวแทนของ อปท.ในพื้นที่อำเภอสะเดา ะผู้บริหารโรงงานที่อำเภอสะเดา และแกนนำเครือข่ายอาสาสมัครพิทักษ์ทรัพยากรธรรมชาติและสิ่งแวดล้อมในทุกๆ อปท.ซึ่งมีแนวทางในการดำเนินงานเพื่อหาแนวทางในการดูแลและรักษาสิ่งแวดล้อม เช่น ด้านน้ำ, ด้านอากาศ และของเสีย เป็นต้น จะมีการประชุมอย่างต่อเนื่อง ถือว่าเป็นการร่วมคิด ร่วมคุย ร่วมหาข้อตกลงและข้อเสนอแนะร่วมกันทั้งในส่วนของ โรงงาน,ท้องถิ่น และชุมชน
เครือข่ายการดำเนินงาน
1. คณะกรรมการเครือข่ายอาสาสมัครพิทักษ์ทรัพยากรธรรมชาติและสิ่งแวดล้อม
2. เยาวชนในพื้นที่และโรงเรียนในพื้นที่
3. สำนักงานทรัพยากรธรรมชาติและสิ่งแวดล้อมจังหวัดสงขลา
4. สำนักงานสิ่งแวดล้อม ภาคที่ 16 สงขลา
5. อปท.ในพื้นที่ ใกล้เคียง
6. โรงงานในพื้นที่ใกล้เคียง
7. มหาวิทยาลัย เช่น มหาวิทยาลัยสงขลานครินทร์, มหาวิทยาลัยทักษิณ, มหาวิทยาลัยวลัยลักษณ์, มหาวิทยาลัยราชภัฏสงขลา เป็นต้น
8. สำนักงานกองทุนสนับสนุนการสร้างเสริมสุขภาพ (สสส.)
9. การปิโตเลี่ยมแห่งประเทศไทย จำกัด มหาชน (ปตท.)
เป็นต้น














กิจกรรมอบรมการตรวจวัดคุณภาพน้ำเบื้องต้นให้แก่

ผลการตรวจคุณภาพน้ำเบื้องต้น หาค่า DO ในแหล่งน้ำชุมชนเทศบาลตำบลปริก
	ที่
	ว/ด/ป
	เวลา
	แหล่งน้ำ
	ผลการตรวจ
	คุณภาพอยู่ในประเภท

	1
	05/04/60
	10.45 น.
	คลองปริก
	5.0 มิลลิกรัมต่อลิตร
	พอใช้

	2
	05/04/60
	11.25 น.
	คลองอู่ตะเภา
	4.5 มิลลิกรัมต่อลิตร
	พอใช้


	หมายเหตุ : ค่า DO (Dissolved Oxygen) คือ การหาค่าออกซิเจนละลาย การหาปริมาณออกซิเขนซึ่งละลายอยู่ในน้ำ เป็นลักษณะที่สำคัญที่จะบอกให้ทราบว่าน้ำนั้นมีความเหมาะสมเพียงใดต่อกี่ ดำรงชีวิตของสิ่งมีชีวิต

ด้วยความปรารถนาดี...เทศบาลตำบลปริก  โทร..074-298300
ผลการตรวจคุณภาพน้ำเบื้องต้น หาค่า DO ในแหล่งน้ำชุมชนเทศบาลตำบลปริก
	ที่
	ว/ด/ป
	เวลา
	แหล่งน้ำ
	ผลการตรวจ
	คุณภาพอยู่ในประเภท

	1
	05/05/60
	10.00 น.
	คลองปริก
	5.5 มิลลิกรัมต่อลิตร
	พอใช้

	2
	05/05/60
	10.45 น.
	คลองอู่ตะเภา
	5.0 มิลลิกรัมต่อลิตร
	พอใช้


	หมายเหตุ : ค่า DO (Dissolved Oxygen) คือ การหาค่าออกซิเจนละลาย การหาปริมาณออกซิเขนซึ่งละลายอยู่ในน้ำ เป็นลักษณะที่สำคัญที่จะบอกให้ทราบว่าน้ำนั้นมีความเหมาะสมเพียงใดต่อกี่ ดำรงชีวิตของสิ่งมีชีวิต

ด้วยความปรารถนาดี...เทศบาลตำบลปริก  โทร..074-298300


กิจกรรมประชาสัมพันธ์เพื่อให้ประชาชนให้รับทราบการตรวจวัดคุณภาพน้ำ

